***METODOLOGIE DE SELECȚIE A PARTENERILOR***

***ÎN PROIECTUL FINANȚAT DIN PLANUL NAȚIONAL DE REDRESARE ȘI REZILIENȚĂ, COMPONENTA 7 „TRANSFORMARE DIGITALĂ”, OPERATIUNEA D. „COMPETENȚE DIGITALE, CAPITAL UMAN ȘI UTILIZAREA INTERNETULUI”, INVESTIȚIA I19***

# **1.CONTEXT GENERAL**

Viziunea și perspectivele pentru transformarea digitală a Europei până în 2030 (viziune pentru deceniul digital al UE) se articulează în jurul a patru puncte cardinale, denumite ”busolă pentru dimensiunea digitală”: Digitalizarea serviciilor publice, Competențe, Infrastructuri digitale sigure și durabile, Transformarea digitală a întreprinderilor.

În timpul pandemiei de COVID-19, adoptarea tehnologiilor digitale a devenit esențială pentru multe întreprinderi. Până în 2030, tehnologiile digitale, inclusiv 5G, internetul obiectelor, procesarea datelor la marginea rețelei (edge computing), inteligența artificială, robotica și realitatea augmentată vor fi mai mult decât simple tehnologii generice; ele se vor afla în centrul noilor produse, al noilor procese de fabricație și al noilor modele de afaceri bazate pe schimbul echitabil de date în economia datelor. În acest context, adoptarea și punerea rapidă în aplicare a propunerilor Comisiei privind piața unică digitală și a strategiilor incluse în comunicarea „Conturarea viitorului digital al Europei” vor consolida transformarea digitală a întreprinderilor și vor asigura o economie digitală echitabilă și competitivă.

# **2.SCOPUL PROIECTULUI**

Activitatea 2 din Ghidul Solicitantului pentru perfecționarea/recalificarea angajaților din IMM-uri (aprobat prin Ordinul Ministrului Cercetării, Inovării și Digitalizării nr.21195/05.08.2022) prevede derularea unei proceduri competitive, transparente, nediscriminatorie și necondiționată de selecție de parteneri, în conformitate cu articolul 28 din OUG nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea OUG nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.

Prezenta metodologie a fost elaborată pentru prezentarea condițiilor de evaluare și selecție a partenerilor în cadrul Componentei C7 - Transformare digitală din Planul Național de Redresare și Reziliență, prin care se vor sprijini IMM-urile, prin acordarea de fonduri nerambursabile pentru îmbunătățirea competențelor în rândul angajaților, cu aplicabilitate în 9 tehnologii emergente, respectiv: Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing.

Autoritatea pentru Digitalizarea României, în calitate de subadministrator al schemei de minimis denumită „schema de ajutor de minimis pentru perfecționarea/recalificarea angajaților din societăți”, va asigura, respectând principiul transparenței, procesul de selecție al partenerilor, contractare a furnizorilor și implementare a solicitărilor de sprijin ale IMM-urilor ce doresc finanțare pentru îmbunătățirea competențelor în rândul angajaților, cu aplicabilitate în tehnologiile emergente.

Autoritatea pentru Digitalizarea României, în calitate de subadministrator al schemei de minimis, va acorda sprijin financiar nerambursabil pentru perfecționarea/recalificarea angajaților din IMM-uri prin încheierea de contracte de sprijin cu acestea, denumite în continuare beneficiari de ajutor de minimis.

# **3.BAZA LEGALĂ**

• Regulamentul (UE) nr. 241/2021 al Parlamentului European și al Consiliului din 12 februarie 2021 de instituire a Mecanismului de redresare și reziliență;

• Regulamentul Delegat (UE) 2021/2106 al Comisiei din 28 septembrie 2021 de completare a Regulamentului (UE) 2021/241 al Parlamentului European și al Consiliului de instituire a Mecanismului de redresare și reziliență prin stabilirea indicatorilor comuni și a elementelor detaliate ale tabloului de bord privind redresarea și reziliența;

• Decizia de punere în aplicare a Consiliului de aprobare a evaluării planului național de redresare și reziliență al României din 29 octombrie 2021;

• Ordonanța de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, respectiv normele metodologice de aplicare a prevederilor Ordonanței de urgență a Guvernului nr. 124/2021, cu modificările ulterioare

• Instrucțiunile MCID/ MIPE, pentru contractele de finanțare semnate după data (publicării) acestora.

• Ordinul nr.20953/2022 privind aprobarea Schemei de ajutor de minimis pentru „Perfecționarea/recalificarea angajaților din societăți”, asociată Planului național de redresare și reziliență al României 2021—2026, pilonul II, componenta C7, investiția 19

• Ordinul nr.21195/05.08.2022 privind aprobarea Ghidului Solicitantului privind „Perfecționarea/recalificarea angajaților din societăți”, asociate PNRR 2021-2026, Pilonul II, C7, I19.

• Legislația aplicabilă în vigoare la data semnării contractului de finanțare.

# **4. PRINCIPII CARE STAU LA BAZA PROCEDURII DE SELECȚIE:**

- Transparență

- Nediscriminare

- Tratament egal

- Eficiența utilizării fondurilor europene alocate României prin Mecanismul de redresare și reziliență

# **5 . ACTIVITĂȚILE PE CARE TREBUIE SĂ LE DESFĂȘOARE PARTENERII**

Partenerii selectați vor realiza formarea și evaluarea competențelor profesionale (obținută în urma formării) ale angajaților IMM-urilor, în următoarele domeniile: Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing, în cadrul platformei pusă la dispoziție de către ADR.

Activitatea de formare și evaluare se va finaliza prin acordarea de către parteneri a unei diplome de absolvire pentru fiecare angajat din cadrul IMM-urilor selectate.

În vederea acordării ajutorului *de minimis* sub formă de grant către IMM-uri, ADR va încheia acorduri de parteneriat cu partenerii selectați. ADR va plăti partenerii în baza dovezilor privind realizarea formării și evaluării competențelor profesionale (ex: diploma de absolvire a cursului, fișa de prezență și alte documente justificative) pentru un număr minim de 2.000 și un număr maxim de 2.200 de IMM-uri selectate.

# **6. CRITERIILE DE ELIGIBILITATE ALE PARTENERILOR**

6.1. Tipurile de parteneri eligibili:

Partenerii trebuie să fie persoane juridice (excluse persoane fizice autorizate, întreprinderi individuale sau echivalent), existând posibilitatea ca aceștia să se organizeze într-o formă legală de asociere, în conformitate cu articolul 27 OUG 124/202.

Aceasta formă legală de asociere trebuie să conducă la rezolvarea unei probleme comune, sens în care membrii acestuia trebuie să deţină competențe/atribuții necesare în domeniul în care se încadrează obiectivele proiectului propus în conformitate cu Ordinul nr.21195/05.08.2022 privind aprobarea Ghidului Solicitantului privind „Perfecționarea/recalificarea angajaților din societăți”, asociate PNRR 2021-2026, Pilonul II, C7, I19.

În cazul unei asocieri cel puțin liderul desemnat trebuie să îndeplinească cerința minimă obligatorie de a fi furnizor de formare acreditat. Calitatea de lider de asociere trebuie să fie stipulată/să reiasă din acordul de asociere.

Partenerii sunt furnizori de servicii de formare și au experienţă relevantă în activităţi derulate în sprijinul formării angajaților din sectorul privat, pot să probeze maturitate și capacitatea de a susține proiectul pentru care aplică și fac parte din următoarele categorii:

* persoane juridice acreditate ca furnizori servicii de formare
* instituții de învățământ superior acreditate organizatoare de programe postuniversitare în conformitate cu METODOLOGIE-CADRU din 12 august 2019 de organizare și înregistrare a programelor postuniversitare de către instituțiile de învățământ superior, emisă de Ministerul Educație.
* Instituții de învățământ superior acreditate în alt stat membru al Uniunii Europene

Totodată, aceștia vor trebui să prezinte o metodologie de formare bine organizată pe care să o adapteze și să o aplice în contextul proiectului care face obiectul prezentei proceduri de selecţie. Partenerii vor trebui să aibă o echipă capabilă să gestioneze proiecte complexe și să ia în considerare atât optimizarea soluțiilor, cât și a duratei de implementare a proiectului.

6.2. Condițiile minime pe care trebuie să le îndeplinească partenerii:

1. să fie autorizați ca furnizori de formare;
2. să dețină resurse umane suficiente și calificate pentru a putea susține, în limba română, programele de formare care sa răspundă nevoilor de îmbunătățire a nivelului de cunoștințe/ competențe/ aptitudini ale angajaților din IMM-uri în următoarele domenii: Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing;
3. să dețină experiență relevantă în domeniul programelor de formare ce răspund nevoilor de îmbunătățire a nivelului de cunoștințe/ competențe/ aptitudini sau recalificarea angajaților din IMM-uri, în următoarele domenii de activitate: Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing;
4. să aibă capacitatea de a realiza formarea și evaluarea competențelor profesionale (obținută în urma formării) ale angajaților IMM-urilor, în cadrul platformei pusă la dispoziție de către Autoritatea pentru Digitalizarea României și să aibă capacitatea de a face dovada numărului de cursuri susținute/numărului de cursanți absolvenți ai programelor de formare dintre domeniile vizate în ultimii 3 ani;
5. să prezinte curriculum[[1]](#footnote-1) de formare, în limba română, care să abordeze toate cele 9 tehnologii emergente, respectiv: Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing;
6. să se asigure ca programele de formare propuse sunt compatibile cu cerințele tehnice aferente platformei menționate lapunctul 6.3 din prezenta procedură ,
7. să se asigure că prețul curriculumuluiși al formării pentru activitatea pentru care dețin expertiză și competențe este rezonabil (justificat), acesta fiind un criteriu semnificativ pentru selecția partenerilor;
8. să obţină minimum 70 de puncte în cadrul procesului de evaluare (conform grilei de mai jos);
9. partenerii să nu se afle în situația de conflict de interese sau incompatibilitate, așa cum e definit de legislația națională și comunitară în vigoare;
10. partenerii să declare pe proprie răspundere că informațiile furnizate la solicitarea Autorității pentru Digitalizarea României nu sunt false.

**NOTĂ: Orice candidatură care nu respectă aceste cerințe și formatul anexelor propuse va fi automat respinsă.**

**Orice candidatură care nu adresează** nevoile de îmbunătățire a nivelului de cunoștințe/ competențe/ aptitudini ale angajaților din IMM-uri în **toate** domeniile menționate: Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing, va fi automat respinsă.

**6.3 În ceea ce privește platforma pentru schema dedicată perfecționării angajaților din IMM-uri, prin intermediul căreia se vor desfășura formarea și evaluarea competențelor acestora, partenerii de formare profesională selectați vor trebui să respecte următoarele cerințe minime:**

• Conținutul digital va fi interactiv , optimizat pentru a rula atât pe echipamente tip laptop/PC, cât și pe dispozitive mobile de tipprecum telefoane și tablete;

• Conținutul va fi centrat pe utilizator, luând în calcul nevoile și obiectivele acestuia și oferind o experiență personalizată și relevantă;

• Conținutul va avea o funcție de căutare clară și eficientă, care să permită utilizatorilor să găsească cu ușurință ceea ce caută;

• Parcursul educațional va fi ghidat în așa fel încât în orice pas, utilizatorul să aibă posibilitatea de a ști unde se află în cadrul conținutului, care este nivelul său din acel moment și ce mai are de parcurs în continuare;

• Interactivitatea conținutului digitial va fi exprimată atât la nivel de interfață (ex. butoane de navigare), cât și în interiorul elementelor componente;

• Conținutul trebuie să ofere posibilitatea primirii de feedback de către utilizator în diferite moduri (ex.: text, grafică și sunet). Mesajele de tip text, vizual și/sau sonor vor fi adecvate nivelului cursanțtilor;

• Resursele multimedia folosite (sunet, imagine, animație) trebuie să aibă o calitate bună, rezoluție adecvată (imagini), calitate bună (sunete). De asemenea, reusursele ar trebui să aibă un design atractiv și atrăgător, cu un stil vizual consistent și coerent;;

• Structura grafică a ecranelor trebuie să fie funcțională și urmată, în mod coerent, cu posibilitatea de revenire la ecranul precedent. În egală măsură,; ar structura grafică ar trebui să aibă un design minimalist, cu accent pe simplitate și un aspect curat, neaglomerat, care să asigure o vizibilă sporită informațiilor relevante;

• Conținutul trebuie să asigure o navigare ușoară (cuprins, instrumente de navigare accesibile, acces la meniurile de opțiuni și la harta cursului);

• Instrucțiunile de parcurgere trebuie să fie concise, clare, inteligibile și relevante pentru utilizator;

• Fiecare conținut digitial trebuie să fie structurat sub forma unor pe câteva capitole/secțiuni sau alte tipuri de împărțire adecvate;

• Mărimea textului trebuie să fie suficient de mare pentru ca textul să fie ușor de citit;

• Combinația de culoare dintre text și fundalul acestuia trebuie să fie astfel aleasă încât să nu obosească ochii, dar să existe și un contrast suficient pentru a asigura lizibilitatea textului;

• Paragrafele de text prea lungi pentru a încăpea în interiorul unui singur ecran trebuie să poată fi accesate prin folosirea barei verticale de defilare (scrolling);

• Conținutul dezvoltat va conține și elemente de fixare a cunoștințelor;

• Conținutul digital va fi personalizat pentru a reflecta identitatea vizuală a Beneficiarului, proiectului șsi finanțtatorului, conform manualului de identitate vizuală PNRR;

• Conținutul digital livrat trebuie să acopere programele de formare, pentru următoarele domenii tehnice:

1. Internet of things
2. Cloud technologies
3. Big data
4. Învățarea automată
5. Inteligența artificială
6. Automatizarea proceselor robotice
7. Blockchain
8. Cyber-Physical Systems
9. Additive manufacturing.

• Conținutul digital va respecta standardele tehnice SCORM (Shareable Content Object Reference Model) pentru a putea fi utilizat în platforma pentru schema dedicată perfecționării angajaților din IMM-uri.

# **7. CONȚINUTUL DOSARULUI PENTRU PARTENERI**

1. Certificat de atestare fiscală privind îndeplinirea obligaţiilor de plată a impozitelor şi taxelor;
2. Certificat de înregistrare fiscală în conformitate cu articolul 29 din OUG 124/2021;
3. **Scrisoare de intenţie** (**Anexa 1**) completată, şi semnată de partener (**ȋn cazul unei asocieri se semnează de către liderul asocierii)** ;
4. **Fişa partenerului** **(Anexa 2)**, (în care să se descrie capacitatea organizațională - resurse umane și logistice și experiența similară relevantă precum și modalitatea prin care partenerul va demonstra numărul de cursanți precum și cursurile absolvite), semnată de partener (**în cazul unei asocieri se semnează de către liderul asocierii);**
5. **Notă privind impactul pe care programele de formare propuse conduc la îmbunătățirea nivelului de cunoștințe/ competențe/ aptitudini angajaților din IMM-uri (Anexa 3**) (**ȋn cazul unei asocieri se semnează de către liderul asocierii);**
6. **Declaraţie pe proprie răspundere (Anexa 4)** privind lipsa conflictului de interese și falsul în acte;
7. **Declaraţie de angajament (Anexa 5)** prin care îşi asumă **pe propria răspundere** să depună toate diligenţele pentru a asigura resursele financiare şi umane necesare pe toată durata de implementare a proiectului după caz, și să asigure compatibilitatea cu cerințele platformei pe care se vor susține cursurile (**ȋn cazul unei asocieri se semnează de către liderul asocierii);**
8. **Curriculum** pentru toate programele de formare care să adreseze nevoile de îmbunătățire a nivelului de cunoștințe/ competențe/ aptitudini angajaților din IMM-uri **ȋn toate domeniile menționate**: Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing;
9. Ofertă de preț privind prestarea serviciilor de formare în cele 9 domenii; această ofertă va include prețul curriculei și prețul formării și trebuie să fie rezonabilă și justificată;
10. Copie după acordul de asociere, după caz.

# **8. ETAPA DE EVALUARE ADMINISTRATIVĂ A DOSARELOR DEPUSE**

 1.Toate documentele solicitate vor fi prezentate în limba română și vor fi depuse în forma precizată și în termenul stabilit prin anunțul publicat pe site-ul ADR, asumate de partener/lider de asociere, după caz.

2. Candidaturile adresează nevoile de îmbunătățire a nivelului de cunoștințe/ competențe/ aptitudini angajaților din IMM-uri **ȋn toate domeniile** menționate: Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing.

**NOTĂ: Orice candidatură care nu respectă aceste cerințe va fi automat *respinsă*.**

# **9. ETAPA DE EVALUARE TEHNICĂ A DOSARELOR DEPUSE**

Dosarele care au îndeplinit criteriile de conformitate administrativă vor trece în etapa de evaluare tehnică.

Realizarea clasamentului se va face în ordinea descrescătoare a punctajului obținut, conform grilei de mai jos.

Toate candidaturile care obțin peste sau egal cu **70 de puncte** vor fi declarate admise.

|  |  |
| --- | --- |
| **Grilă de evaluare****Criterii de selecție** | **Punctaj maxim** |
| 1.
 | **Evaluare Resurse umane:**  | 1. puncte
 |
|  | 1.1 Evaluare cantitativă Minim 1 expert cheie formator cu experiență **în fiecare program de formare propus (dovedit prin CV și/sau alte documente suport doveditoare)**  **- 1** expert/media programelor de formare –3 puncte - 2 – 5 experți/ media programelor de formare – 5 puncte - peste 5 experți/ media programelor de formare – 10 puncte | 1. puncte
 |
|  |  **1.2. Evaluare calitativa** **Media anilor de experienta a formatorilor in domeniile vizate < 3 ani - 3 puncte** **Media anilor de experienta a formatorilor in domeniile vizate 3-5 ani - 7 puncte****Media anilor de experienta a formatorilor in domeniile vizate > 5 ani - 10 puncte****Media anilor de experienta a formatorilor =suma ani experienta formatori/numar total formatori**  |  10 puncte  |
|  |  **Evaluare curriculum** | 20 puncte  |
|  | **Evaluarea calitativă a curriculei propuse****Nivel scăzut**: curricula propusă are un grad de specificitate scăzut referitor la: - aplicabilitatea programelor de formare pentru angajaţii din IMM-URI – 2 puncte- aplicabilitatea distinctă în domeniile mentionate– 2 puncte - grad de interactivitate cu participanţii la programe – 2 puncte**Nivel mediu**: curricula propusă are un grad de specificitate mediu referitor la: - aplicabilitatea programelor de formare pentru angajaţii din IMM-URI – 4 puncte- aplicabilitatea distinctă în domeniile menţionate – 4 puncte-grad de interactivitate cu participanţii la programe – 4 puncte**Nivel ridicat**:curricula propusă are un grad de specificitate ridicat referitor la: -aplicabilitatea programelor de formare pentru angajaţii din IMM-URI- 6 puncte -aplicabilitatea distinctă în domeniile menţionate -6 puncte -grad de interactivitate cu participanţii la programe; este coerentă, comprehensiva, atractivă și propune elemente inovative care ţintesc direct IMM-urile) – 8 puncte |  |
|  | **Evaluare resurselor organizationale/dotări** | 15 puncte  |
|  | **3.1 Evaluare resurselor organizationale/dotari**- experienţa în e-learning - existenţa instrumentelor și metodelor de predare online precum și a unui sistem/mecanism eficient de monitorizare a participanţilor la cursurile de formare**-** descrierea modalităţilor prin care cursurile propuse sunt compatibile cu platforma pusă la dispoziție  | 5 |
| **3.2 Calitatea planului de formare**- realismul termenelor - alocarea resurselor per output- adecvarea la calendarul de implementare al proiectului | 10 |
| 1. m
 |  Experiența similară |  15 puncte |
|  | 4.1 Dovada implementării unor proiecte cu finanțare europeană/națională în domeniul furnizării de programe de formareMai mult de 2 proiecte – 5 puncte4.2 Dovada experienței de formare în domeniile solicitate –8 puncte* + 1. Experienţa de formare realizată on-line/la distanţă în domeniile solicitate –5 puncte sau
		2. Experienţa de formare realizată prin cursuri în domeniile solicitate cu prezenţa fizică – 3 puncte

4.3 Număr de cursanţi absolvenţi ai programelor de formare/programe de licenţă sau master într-unul sau mai multe dintre domeniile vizate în ultimii 3 ani: - peste 100 cursanți – 2 puncte |    |
|  | Evaluare financiară (cost per cursant/program cu defalcarea prețului curriculei) |  30 puncte |
|  | Până la 3000 euro (echivalent în lei)/persoană - 30 puncteÎntre 3001 și 5.000 euro (echivalent în lei)/persoană - 20 punctePeste 5000 euro (echivalent în lei)/persoană - 10 puncte |  !!!Oferta financiară va include prețul curriculei și pe cel al formării și trebuie să fie rezonabilă, justificată  |

1. Evaluarea dosarelor de participare declarate eligibile se face conform grilei de evaluare prezentate mai sus. Dosarele vor fi punctate de la 1 la 100 conform grilei. Vor fi declaraţi *admişi toți* candidaţii care întrunesc un punctaj egal cu sau mai mare de 70 de puncte. Vor fi declaraţi *respinşi* candidaţii care întrunesc mai puţin de 70 de puncte.
2. Rezultatul selecţiei va fi publicat după perioada de evaluare a dosarelor pe site- [www.adr.gov.ro](http://www.adr.gov.ro) , iar partenerii selectaţi vor fi contactaţi direct, la datele de contact furnizate în Fişa partenerului**.**
3. Soluționarea contestațiilor

Eventualele contestații se vor putea depune în termen de maxim 2 zile lucrătoare de la data comunicării rezultatelor. Rezultatele definitive după analizarea contestațiilor vor fi publicate pe site-ul [www.adr.gov.ro](http://www.adr.gov.ro) în termen de 5 zile de la data soluționării acestora.

# **10. ANUNȚUL PRIVIND LANSAREA PROCEDURII DE SELECȚIE A PARTENERILOR**

Autoritatea pentru Digitalizarea României va publica pe site-ul propriu, cu cel puțin 30 zile lucrătoare înainte de termenul de depunere a dosarelor, un Anunț de intenție care să cuprindă următoarele informații obligatorii:

* Data limită de depunere a dosarelor privind candidatura și modalitatea de depunere (adresă, formă, persoană de contact, telefon, e-mail)
* Obiectivul general și obiectivele specifice ale proiectului, activități și grupul țintă,
* Alte informaţii care pot să fie relevante pentru parteneri, ȋn special detalii cu privire la funcţionalitatile platformei. Persoana de contact dedicată pentru discuții aferente funcționalităților platformei care va fi pusă la dispoziție de către ADR
* Detalii despre activitatea în care va fi implicat partenerul
* Localizarea activităţilor
* Toate informațiile relevante din Metodologia de selecție a partenerilor
* Două persoane de contact, o persoană de contact pentru informaţii generale și o persoană de contact care să răspundă la eventualele neclarități cu privire la aspectele tehnice ale platformei (nume persoane desemnate, adresa e-mail și telefon).

# **11. DEPUNEREA DOSARELOR**

Părțile interesate să participe la selecție vor depune dosarul de candidatură cuprinzând toate documentele și informațiile solicitate, la sediul ADR din Bd. Libertății, nr.14, sector 5, cod poștal 050706, București sau online la adresa de email: secretariat.competente@adr.gov.ro, cu respectarea termenului limită (data și ora).

# **12. MODALITATEA DE CONSTITUIRE A COMISIEI DE EVALUARE**

În vederea evaluării dosarelor depuse, Președintele Autorității pentru Digitalizarea României va emite o Decizie de constituire a unei Comisii de evaluare și selecție a dosarelor participanților la procedura de selecție. Această comisie are ca atribuții verificarea administrativă a documentației depuse, evaluarea tehnică a ofertelor depuse, realizarea clasamentului conform grilei de evaluare din prezenta metodologie.

De asemenea, va fi desemnată, prin această Decizie, și comisia de soluționare a contestațiilor. Din comisia de evaluare și selecție a dosarelor participanților la procedura de selecție pot face parte și membri cooptati.

# **13. REZULTATUL PROCEDURII DE SELECȚIE**

Rezultatul procedurii de selecție se va materializa într-un Raport, datat și semnat de către toți membrii comisiei de evaluare cu drept de vot, asumat de către Președintele Autorității pentru Digitalizarea României, și care va conține următoarele:

* Referințe – procedură aplicată, numărul, data anunțului și data publicării acestuia
* Informații generale (legislația aplicabilă, calendarul procedurii de selecție), modul de desfășurare a procedurii de selecție (solicitări/răspunsuri la clarificări până la termenul limită de depunere, după caz, informații privind toți candidații participanți la procedură, date privind procesul de evaluare a candidaților, conform modalității interne stabilite pentru selecție)
* Concluzii, data și semnături.

# **14. PUBLICAREA REZULTATELOR PROCEDURII DE SELECȚIE**

Rezultatul procedurii de selectie va fi publicat pe site-ul Autorității pentru Digitalizarea României printr-un anunț care va conține informații privind punctajul obținut cu mențiunea Admis/Respins. Partenerul/partenerii selectati vor fi contactati direct, la datele de contact furnizate în fișa partenerului.

# **15. SOLUȚIONAREA CONTESTAȚIILOR**

Ofertanții care nu au fost selectați ca parteneri pot depune, în termen de 2 zile lucrătoare de la data publicării rezultatului procedurii, la sediul Autorității pentru Digitalizarea României/online, după caz, contestații care se soluționează de comisia de contestație în termen de 5 zile lucrătoare de la data expirării termenului de depunere a contestațiilor.

# **16. DISPOZIȚII FINALE**

Autoritatea pentru Digitalizarea României își rezervă dreptul de a solicita documente suport suplimentare partenerului selectat înainte de încheierea Acordului de Parteneriat.

**Anexe:**

**Anexa 1** – Scrisoare de intenție

**Anexa 2** – Fișă partener

**Anexa 3** – Notă privind impactul pe care programele de formare propuse îl au asupra îmbunătățirii nivelului de cunoștințe/ competențe/ aptitudini ale angajaților din IMM-uri

**Anexa 4** - Declaraţie pe proprie răspundere privind lipsa conflictului de interese și falsul în acte

**Anexa 5** - Declaraţie de angajament prin care îşi asumă pe propria răspundere să depună toate diligenţele pentru a asigura resursele financiare şi umane necesare pe toată durata de implementare a proiectului după caz, și să asigure compatibilitatea cu cerințele platformei pe care se vor susține cursurile

Anexele vor fi publicate pe site-ul Autorității pentru Digitalizarea României odată cu anunțul de lansare.

**ANEXA nr. 1**

**Model - SCRISOARE DE INTENŢIE**

***Pentru participarea ca partener în cadrul proiectului finanțat din Planul Național de Redresare și Reziliență, Componenta 7 “Transformare Digitală”, Operațiunea D „Competente Digitale, Capital Uman și Utilizarea Internetului”, Investiția I19***

În urma anunţului dumneavoastră privind selecția de parteneri în cadrul proiectului „Competențe în tehnologii avansate pentru IMM-uri” finanțat din Programul Planul Național de Redresare și Reziliență, Componenta 7 “Transformare Digitală”, Operațiunea D „Competente Digitale, Capital Uman și Utilizarea Internetului”, Investiția I19, prin care se vor sprijini IMM-urile, prin acordarea de fonduri nerambursabile pentru îmbunătățirea competențelor în rândul angajaților, cu aplicabilitate în tehnologiile emergente (Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing)\_\_\_\_\_\_\_\_\_\_\_\_\_ *(denumirea organizației)* îşi exprimă intenţia de a participa ca partener în cadrul acestuia.

Precizăm că \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*denumirea organizației*) se încadrează în categoriile de parteneri eligibili pentru *finanțarea din cadrul Programul Planul Național de Redresare și Reziliență, Componenta 7 “Transformare Digitală”, Operațiunea D „Competente Digitale, Capital Uman și Utilizarea Internetului”, Investiția I19 .*

În scopul îndeplinirii proiectului ne propunem să aducem următoarea contribuţie:

(descrierea activitătii pentru care dispun de resursele materiale și umane necesare și furnizarea unei scurte descrieri a activităţii propuse cu prezentarea aspectelor considerate esențiale pentru obținerea rezultatelor așteptate și atingerea obiectivelor)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Având în vedere cele prezentate, vă rugam să acceptaţi ca organizaţia noastră să devină partener în cadrul proiectului „Competențe în tehnologii avansate pentru IMM-uri”.

|  |  |
| --- | --- |
| Reprezentantul legal | Data |
| Numele şi prenumele |  |
| Semnătura |  |

 **ANEXA nr.2**

|  |
| --- |
| ***FIŞA PARTENERULUI***  |
| Denumire organizație  |  |
| Date de contact (*adresă, tel., e-mail*)  |  |
| Persoana de contact (*nume, poziția în organizație*)  |  |
| Descrierea curriculei propuse | Se va prezenta în detaliu curricula cu evidențierea elementelor esențiale ale acesteia, inclusiv cu privire la aplicabilitatea programelor de formare pentru angajații din IMM-uri, aplicabilitatea distinctă în domeniile menționate, precum și gradul de interactivitate cu participanții la programe  |
| Descrierea organizației, relevantă pentru acest proiect  | Vă rugăm să descrieţi cat mai concis obiectul de activitate al organizaţiei, metodologia propusa pentru implementarea proiectului , resursele logistice conform cu cele 9 domenii de activitate, precum și orice alte aspecte pe care le considerati relevante |
| Experiență relevantă a partenerului în cele 9 domenii de activitate | Descrieți experiența privind activitatea de formare in ceea ce privește tehnologiile emergente, respectiv: Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing |
| Resurse umane  | Se va descrie **personalul cu experiență (cu evidențierea numărului de ani) în fiecare program de formare propus, care va fi implicat în activitatea de formare în ceea ce privește tehnologiile emergente, respectiv: Internet of things, Big data, Cloud technologies, Învățarea automată, Inteligența artificială, Automatizarea proceselor robotice, Blockchain, Cyber-Physical Systems, Additive manufacturing** și se vor anexa documentele justificative (de ex. CV-uri etc.) |
| Aspecte financiare |  Se va transmite o ofertă de preț privind prestarea serviciilor de formare în toate cele 9 domenii; această ofertă va include prețul curriculei și prețul formării și trebuie să fie rezonabilă și justificată (nr de ore/ curs/ cost trainer, etc) |

 **ANEXA nr.3**

|  |
| --- |
| ***Notă privind impactul pe care programele de formare propuse îl au asupra îmbunătățirii nivelului de cunoștințe/ competențe/ aptitudini ale angajaților din IMM-uri*** |
| Denumire organizație  |  |
| Date de contact (*adresă, tel., e-mail*)  |  |
| Persoana de contact (*nume, poziţia în organizaţie*)  |  |
| Descrierea tipurilor de activități economice desfășurate de IMM-urile cărora se adresează programele de formare propuse | Se va prezenta cât mai detaliat posibil domeniul de activitate al IMM-urilor vizate, zona geografica și alte elemente esențiale (în viziunea formatorului) care demonstrează cunoașterea în detaliu a nevoilor IMM-urilor românești în domeniul tehnologiilor avansate vizate (nevoi funcționale/de productivitate ale afacerii care pot fi satisfăcute prin tehnologiile avansate). |
| Descrierea tipului de angajați din cadrul IMM-urilor vizate către care se îndreaptă intervenția  | Se va descrie în detaliu ce tip de personal din cadrul angajaților unui IMM este vizat de către cursurile de formare propuse. |
| Impact prevăzut | Se va descrie impactul previzionat pe care cursurile propuse îl vor avea asupra competențelor persoanelor formate și mai ales asupra activității IMM-ului al cărui angajat este format (tip de produse/servicii noi, evoluție cifra de afaceri, noi piețe/clientele țintite, etc. care trebuie corelate cu noile abilitați ale angajaților și cu efectele lor asupra activității întreprinderilor). |
|  Logica intervenției explicată | O sumarizare cât mai logică a legăturii (lanțuri cauzale) între cele 3 aspecte principale ale intervenției: tehnologiile avansate, noile abilitați ale personalului IMM și impactul asupra activității economice a IMM-urilor al căror personal e vizat.  |
|  Alte informații | Informații suplimentare considerate necesare pentru demonstrarea înțelegerii contextului general și a nevoilor de formare în funcție de diferite criterii considerate relevante de către formator. |

**ANEXA nr. 4**

**Declaraţie pe proprie răspundere privind lipsa conflictului de interese și falsul în acte**

**se completează de PARTENER**

Subsemnatul (numele şi prenumele reprezentantului legal al partenerului)\_\_\_\_\_\_\_\_\_\_\_\_\_\_, posesor al CI seria \_\_\_\_\_\_\_, nr. \_\_\_\_\_\_\_\_\_, eliberată de \_\_\_\_\_\_\_, CNP \_\_\_\_\_\_\_\_\_\_\_\_\_/, în calitate de (funcţia reprezentantului legal al partenerului), cunoscând că falsul în declaraţii este pedepsit de legea penală, declar pe propria răspundere că

- nu este subiectul unui conflict de interese (definit conform Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice și în mediul de afaceri, prevenirea şi sancţionarea corupţiei, cu modificările și completările ulterioare);

Ca reprezentant legal al partenerului mă angajez să nu furnizez informații incorecte care pot genera inducerea în eroare a Organismul Intermediar pentru Promovarea Societății Informaționale și a ADR în cursul evaluării, selecției, contractării și in implementarea proiectului. De asemenea, declar că afirmațiile din această declaraţie sunt adevărate şi că informaţiile incluse în aceasta sunt corecte. De asemenea mă angajez să informez ADR asupra oricărei situaţii care contravine aspectelor mai sus menţionate ulterior transmiterii cererii de finanţare şi /sau pe perioada de implementării proiectului.

|  |  |
| --- | --- |
|  | Reprezentant legal*<denumire oficială solicitant/partener>**<funcţie reprezentant legal >**<nume, prenume reprezentant legal\*>* |
|  | *<semnătură reprezentant legal>* |
| Data : *<zz/ll/aa>* |  |

**ANEXA nr. 5**

**DECLARAŢIE DE ANGAJAMENT**

Prin prezenta, subsemnatul .........., identificat cu C.I seria ...... nr........, eliberat de ............ la data de .............., CNP ....................., cu domiciliul în ...................., sectorul/judetul ...................., în calitate de reprezentant legal al ........................, declar pe propria răspundere că entitatea pe care o reprezint are resursele financiare și umane necesare pentru susţinerea implementării activităţilor aferente proiectului și mă angajez:

* să finanţez toate costurile neeligibile aferente proiectului pentru activitatea de care sunt responsabil;
* să asigur resursele financiare necesare implementării optime a proiectului în condiţiile rambursării/decontării ulterioare a cheltuielilor;
* să furnizez Autorității pentru Digitalizarea României informații corecte și complete pe parcursul întregului proces de selecție, sub sancțiunile prevăzute de art. 326 din Legea nr 286/2009 privind Codul Penal
* să asigur compatibilitatea activității de formare și evaluare cu cerințele platformei pusă de dispoziție de ADR

De asemenea, declar că sunt de acord și voi respecta toţi termenii și condiţiile prevăzute în în Ordinul nr.21195 privind aprobarea Ghidului Solicitantului privind „Perfecționarea/recalificarea angajaților din societăți”, asociate PNRR 2021-2026, Pilonul II, C7, I19, în contractul de finanțare pentru implementarea proiectului „Competențe în tehnologii avansate pentru IMM-uri” ,precum și în legislaţia europeană şi naţională în vigoare, în caz contrar sunt de acord cu rezilierea acordului de parteneriat.

|  |  |
| --- | --- |
| Reprezentantului legal | Data |
| Numele şi prenumele |  |
| Semnătura |  |

1. *În cazul în care partenerul este selectat, curricula furnizată pentru fiecare program aferent celor 9 tehnologii devine proprietatea ADR* [↑](#footnote-ref-1)